**Călătorește-mă**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Din mine pleacă stoluri spre nu ştiu care ţară,

Cu aripile-ntinse spre nu ştiu care cer,

În ţara ta, iubite, un strop de primăvară

În inimă păstrează-mi, şi-atunci când vă fi ger,

Călătoreşte-mi gândul c-o milă mai aproape

De soarele ce-aleargă de-o vreme prea grăbit,

Adesea trece munţii, se odihnește-n ape,

Însângerează cerul o clipă-n asfinţit.

Abia-mi aduc aminte că-n cufere de aur

Juram să strângem roade... Să fi trecut de-atunci

Atâtea anotimpuri? Dar, spune-mi, ce tezaur

Ai da ca primăvara să zburde iar prin lunci?

- Călătoresc, iubito, cu tine spre hotarul

Dintre pământ şi ape, dintre cuvânt şi vis,

Tăcerea dintre slove aprinde felinarul,

Condeiul pe hârtie tocmește-un paradis.

De mine,-ntotdeauna, aproape şi departe,

Că ţi-am simţit suflarea pe buze căutând

Originea iubirii, nimic nu ne desparte

Decât o filă albă, primeşte acest rând

Pe care-l scriu la ceasul când soarele dezmiardă

Colinele albastre cu raze aurii

Să simţi vibrând iubirea pe fiecare coardă

A trupului tău firav. Tributu’-l voi plăti.

Liliana Trif Ioan Grigoraș